Projektgrupper

=OM=

En projektgruppe er en ** gruppe ** i KBHFF. Projektgrupperne adskiller sig fra arbejdsgrupperne ved, at de arbejder fra A til B. Dvs. de har en startdato og en slutdato, og de har et konkret mål. P rojektgrupperne arbejder indtil de har opnået deres mål, hvorefter de opløses. Eksempler på projekter i KBHFF kan være nyt hjemmeside design eller indførsel af stofposer i stedet for papirsposer.

Projekter udvikler i højere grad foreningen, end de driver den. Modsat står arbejdsgrupperne primært med driftsopgaver. Projekter laves f.eks. af studerende som en del af et speciale eller et andet eksamenprodukt. Men det behøver ikke være sådan, mange projekter har været af KBHFF-medlemmer uden et eksamensprojekt for øje.

Økonomisk støttede projekter
Projekter laves eventuelt med økonomisk støtte fra fonde eller andre. Der har både været **fælles og lokale ** projekter i KBHFF, som har været støttet økonomisk. Når vi i KBHFF har lavet større fælles fondstøttede projekter, har vi haft en styregruppe af frivillige til at styre projektet og en eller flere ansatte til at udføre arbejdet med projektet. Midler til de større fælles projekter har været søgt i større både ministerielle fonde og private fonde.

De lokale projekter finder ofte støttemidler hos lokaludvalg eller andre lokale puljer og støtteordninger. Sådan nogle ordninger giver sjældent støtte til lønninger. Det er ikke svært at finde oplysninger om, hvordan man søger sådan nogle midler. F.eks. kan man søge på Google efter 'lokaludvalg søg midler' eller noget lignende, så skal det nok dukke op.

Vi har ikke altid skelnet mellem projektgrupper og arbejdsgrupper
I KBHFF har man ikke altid tænkt i projekter. Det er først omkring 2014-15 at ordet projektgruppe bliver en del af KBHFF-terminologien. Når nogen har haft en god ide, har de ofte startet en ny gruppe, som man har kaldt en arbejdsgruppe. Meget hurtigt havde KBHFF massevis af arbejdsgrupper, og ingen havde overblik over dem. På wikien var der mange wikisider om alle mulige arbejdsgrupper, hvor det var svært at vide, om de var aktive eller ej.

Mange af grupperne var ikke aktive. De havde været aktive, da de var i gang med et projekt, som de så have afsluttet. Eksempelvis startede grafikgruppen med det projekt at lave hjemmesiden. Og stofposegruppen startede med det projekt at indføre stofposer i stedet for papirsposer. Derfor begyndte man så småt at forsøge at skelne mellem projektgrupper og arbejdsgrupper, så man for fremtiden var mere bevidst om, hvorvidt en gruppe var igang med et projekt til udvikling af foreningen eller om de mere arbejdede som en arbejdsgruppe mest med driftsrelaterede opgaver.

Projektopstart
Hvad skal der til for at starte et projekt i KBHFF? - ...